Aalborg Stiftstidende, 1839-03-18
(Slutning af den i Fredags-Avisen afbrudte Artikel om Agger-Canalen.) Thisted Jnseratets Forfatter antager, at Meningerne ved at holde Fordeele og Tab ved Canalens Lukning mod hinanden ville blive deelte, og om endog Muligheden af at sætte en Dæmning for Havets Oversvømmelser var beviist, saa vilde dog 1/6 af Thisted) Amtets Beboere stemme imod Canalens Lukning "thi – hedder det at udelukke sig selv fra Havet og en directe Skibsfart, paa Samme, uden nogen sikker Fordeel eller Udsigt til Sildefiskeriets Forandring, vilde kun være at forøge vore Naboers Handel paa vor egen Bekostning. Jkke med Urette bemærker Jndsenderen, at Forfatteren af Jyllandspostens Jnserat med en uretfærdig Haan har omtalt Skibsfarten paa Agger-Canal og feilagtig næret den Anskuelse, at denne ikkun er til Gavn for Nykjøbing By. "Ne!" – hedder det – "Seiladsen paa Agger-Canal er af Vigtighed ikke alene for Stæderne Thisted, Nykjøbing, Skive og Lemvig, men for den største Deel af Thisted, Ringkjøbing, og Viborg Amter, for en Folkemængde af 80 a 100,000 Mennesker; thi vore Handlende ere ved directe at afsende deres Producter til Udlandet og ved at kjøbe deres Varer fra første Haand, (befriede fra de Byrder, som enten Farten fra Vestkysten, eller Passagen over Grundene ved Løgstør, Opholdet ved Aalborg og Hals fører med sig, istand til at give Landmanden en forholdsmæssig høiere Priis for sine Producter, og altsaa profitere Alle derved. Af Anførselen over de gjennem Canalen exporterede Artikler fra 1ste Decbr. 1837 til 1ste Decbr. 1838 (see dette Blads Nr. 11 d. M.), kan desuden sees at Udførselen ikke er ubetydelig." Med Hensyn til, hvorvidt det vilde være muligt, at sætte et sikkert og varigt Værn mod Havets Jndbrud i Liimfjorden, da er man der – yttrer Jndsenderen fra Thy - i den Formening, at det vilde være en Umulighed. "Alene Canalens Lukning eller Afdæmning - hedder det – vilde efter Generalmajor Christensens Betetning i 1830, da Canalen kun var 300 Alen, koste 38,000 Rbd. foruden Transport af Materialier, Arbeidsløn o. s. v., der beløb sig til det Ti dobbelte, og dog skulde denne Dæmning ikke hæve sig høiere end til Jordtungens øvrige Overflade. Men det vilde jo ikke have været tilstrækkeligt, at lukke for Mundingen af Canalen alene, og tillade Havet at oversvømme Landet paa alle Sider; skulde en paalidelig Dæmning opføres, maatte den have strakt sig i lige Høide og Styrke med Agger By indtil Harboøre Strand, en Strækning af henved 2 Mile, thi i denne Strækning har Havet til forskjellige Tider gjort Gjennembrud; men et saadant Kjæmpeværk vilde Landets forenede Kraft maaskee ikke formaae at udføre." Man maa betænke hedder det endvidere –at Havet, saavel i Stormen den 7de og 8de Novbr. 1834, som sidstafvigte 8de og 9de Januar, gik i 12 a 16 Fods Høide over hele Landtungen i en Strækning af 2 Mile; hvorfra skulde man paa denne øde Havkyst faae Vogne og Materialier, hvor der paa en Strækning af 3 a 4 Mile findes kun et eneste Par Heste, og de nærmest liggende Sogne, Vestervig, Hvidberg, Ørum, Grurup, Bedsted, Gjettrup og Helligsø ere tildeels blottede for Steen, som det øvrige Thyland; desuden er Jordbunden paa Landtungen ved Agger ikke en sei og bindende Klæg, som i Marskegnen, men som Jndsenderen i Jyllandsposten meget rigtigt bemærker: en fremrykkende Sandrevl, hvis Bund bestaaer af Qvæg sand!" og som bortblæser ved det mindste Vindpust. – Med Hensyn til hvad i Jyllandsposten er anført, at Lemvig, Nykjøbing, Thisted, Løgstør, Landsbyerne Hoxer, Lynnerup, Krick, Taabel, Randrup, Trankier, Jeginde, Hjarbek, Qvols, Dommerby, Strandet, Klitgaard, Tørring, Harboer, Strube, Aalum, Vilsund, Røn, Langers o. fl. skulle være ødelagte, da erklærer Jndsenderen i Følgebladet til Thisted Avis - og tilbyder sig, authentisk at ville bevise det – "at dette Udtryk er ugrundet og overdrevet. De nævnte Stæder have alle lidt noget i større og mindre Grad, og deriblandt Løgstør, Nykjøbing og Lemvig meest, men ingen af dem er ødelagt, og paa mange Steder er det kun enkelte Bygninger og Huse der ere beskadigede. Af Menneskeliv ere ved Stormfloden i Thisted Amt kun 2 tabte, og dette var ved uforsigtig at vove sig ud i den rivende Strøm. Vistnok er forøvrigt Tabet paa sine Steder især for enkelte Communer og Jndivider stort, men hvad de Landbeboere angaae, hvis Bygninger ligge saa langt ved Fjorden, at Vandet har oversvømmet dem, da have paa de fleste Steder Eierne reddet deres Jndbo og Kreaturer, og ved de indkommende Bidrag ville forhaabentlig deres største Tab blive erstattet; og fortiden gjøres der saavel fra privat, som fra det Offentliges Side Alt, for at lette deres Skjæbne; man hører derfor meget faa Klager; men man finder sig med christelig Taalmodighed i, at en Oversvømmelse rammer os, som i saa mange andre Lande, og det kunde derfor hverken falde vore Embedsmænd, ind at anbefale, eller vore Fjordboere at uleilige vor ædle Regjering med Bønner og at foretage et Opus, der muligt ikke stod i dens Magt at udføre, selv med Opoffrelse af mange Millioner, og som vilde blive et aldeles spilt og for Landet fordærveligt Foretagende. – At man forøvrigt ved svære indtræffende orkanagtige Storme af Nordvest kan vente, at Vandet i Fjorden stiger ligesaa høit som sidste Gang, kan være muligt; men derfor er ogsaa saavel Stædernes som Landsbyernes Beboere i denne Tid betænkte paa, saasnart Foraaret bryder frem, at flytte deres Boliger og Huse op paa et høiere Terrain, hvad de Jorder angaae, der kunne være udsatte ved Oversvømmelse, da vil enhver tænkende Landmand saavidt det staaer i hans Magt søge at sikkre disse ved Dæmninger (?) derimod, og hertil ville Regjeringens og Nationens Høimodighed række en hjælpsom Haand!" – Som man seer, ere Anskuelserne om Agger-Canalens Lukning meget forskjellige, og, da Gjenstanden er af høieste Betydenhed og i saa mange Henseender berører baade Aalborgs og Oplandets vigtigste Velfærds-Jnteresser, er det ikke at undre, at Sagen paa begge Sider debatteres med megen Varme og Iver. For at Sagen imidlertid kunde blive underkastet den modne og upartiske Prøvelse, som den ifølge sin Natur egner sig til, var det ønskeligt, at der fra høiere Steder itide toges kraftige Forholdsregler. Som vi erfare, forberedes i denne Tid fra Aalborg og tilstødende Fjorddistrict en Petition til Regjeringen og Canalens Lukning; men for man anholder om at iværksætte en saa gjennemgribende Forholdsregel, vilde det vistnok være rigtigt, om der hos Regjeringen bevirkedes nedsat en Commission af sagkyndige og upartiske Mænd, ikke udelukkende af Embedstanden - til paany at foretage de fornødne locale Undersøgelser og derpaa efter Sagens nøiagtigste og alsidigste Prøvelse at afgive Betænkning om, hvorvidt Canalen kan lukkes og hvorvidt den bør lukkes.